Setu me neuze, goude bout skrivet notenn dech, é skriv kani hiniv. Paour-kaezh galeour, emañ ret din deskiñ skriv nebeutoch (ha neoazh em eus kavet amañ ur vammenn fonnus, traoù am boa da lâret ha ne ouien ket !). Mes ma skrivan re e tremenan re a amzer dirak  ar skramm, ha marse e vo re da lenn evit an dud ivez.  Klask a rin ober berr a-walch neuze.  Un dra em eus da lâret memestra: ar skeudennoù a lakaan e fin ma fennadoù nint ket bet graet genin. Tapet int bet àr ar rouedad, ha grad vat a ouian dan dud o deus int lakaet a-wel dan dud èl-se. Dre ma blog en o lakaan da vout gwelet geneoch, mes setu tout. Dezhe enor ar fotoerion, na bout nem eus ket amzer da lakaat razh o anvioù amañ !  Hiniv neuze e oan bet e Brech é vale un tammig. Ha  gwelet neuze meur a dra, ken e tlean choaz en o mesk a-herr, dilezel lod anezhe ha lakaat lod arall dirak ho selloù.  Kelion bihan am eus gwelet àr ur rankad boketoù. Ur voiajad oa anezhe, marse mes kantadoù anezhe. Munut-munut, du lufrus o chorfoù, divaskelloù àr-voulj atav, get poentigoù du àrne. Hag int é tremen ag un delenn dun all. Re Sepsis int (ha marse Sepsis fulgens), ma kredan ar skeudennoù a welan àr al lechienn fiskal http://demons-et-merveilles.club.fr/galeries/dipteres/pag.... Avaze emañ tennet ar skeudenn amañ dindan.  Kevnid a oa ivez hag a brofite ag ar vostad kelion-se evit gober chervad. Eya, ar prantad lech ma vez gwelet ar muiañ a gevnid er bodoù a zo an dilost-hañv (dreist-holl gwenholom). A-benn eno emañ arru tev ar re zo anvet Araneus diadematus (ar re baotañ er vro e-touesk ar re a sav gwiad geometrek).  A-du-rall, er jardrin, ur blantenn hag he doa un  anv fiskal: Soleirolia soleirolii. Ur blantenn daet ag ar mor kreizdouarel eo, lakaet er jardrinioù dre-mañ, hag a zo techet dem lediñ enne, a-gleiz hag a-zehoù. Del bihan dezhe, ront, glas teñval.  Petra choazh, evit achuiñ ? Tokoù touseg (Agarig) gwenn-kann edan ar gwez pupli... gwez hor boa gwelet bihan bihan, re hor boa hadet evit lod anezhe, ha setu int bras-bras bremañ, tuchant tri metr evit lod... an amzer a dremen...